Կարեն Ադոնց

**Ադոնց Կարեն Վլադիկի** (1962, Երևան), հայ տնտեսագետ։

## Կենսագրություն
Կարեն Ադոնցը սովորել է Ուկրաինայի Դնեպրոձերժինսկի ինդուստրիալ ինստիտուտի մեխանիկական ֆակուլտետում, որն ավարտել է 1985 թվականին։ 1985-1988 թվականներին նա աշխատել է «Հայէլեկտրամեքենա» արտադրական միավորումում որպես ինժեներ տեխնոլոգ, ապա՝ տնտեսագետ։ Տնտեսագիտական հետազոտությունների ինստիտուտի ասպիրանտուրա է ընդունվել 1989 թվականին։ 1991 թվականին տնտեսագիտության թեկնածուի աստիճան է ստացել։ 1991-1993 թվականներին Երևանի տեխսարքավորումների արտադրական միավորման գլխավոր տնօրենի տեղակալն էր տնտեսական հարցերի գծով, ապա՝ 1993-1996 թվականներին՝ Հայ-ավստրալիական համատեղ ձեռնարկության տնօրենը։ Ղեկավարել է Տնտեսական հետազոտությունների ինստիտուտի տնտեսական վերլուծությունների կենտրոնը։ «Հայաստանի տնտեսության ռազմավարությունը» թեմայով հետազոտություններ է իրականացրել ԱՄՆ-ում՝ 1997-1998 թվականներին։ Նրա դոկտորական ատենախոսության թեման էր՝ “Проблемы стратегического развития промышленности РА в переходном периоде” նյութը, որը պաշտպանեց 1998 թվականին, ապա՝ 1999 թվականից աշխատանքի անցավ որպես ՀՀ արտադրական ենթակառուցվածքների գործունեությունը համակարգող նախարարի տեղակալ։

## Գիտական գործունեություն
Կարեն Ադոնցի գիտական հետաքրքրությունները վերաբերում են Հայաստանի արդյունաբերության զարգացման հիմնական ուղղությունների լուսաբանմանը, ինչն արտացոլվեց նրա “Стратегическое управление в промышленности (промышленность Армении. перспективы развития)” մենագրության մեջ։ Սույն աշխատության մեջ ներկայացված է 1990-ական թվականների վերջերին Հայաստանում առկա տնտեսության մակրոտնտեսական գնահատականը, շուկաների դրությունն ու վերլուծությունը, արդյունաբերության ներդրումային քաղաքականության նրբությունները, հեռանկարները, արդյունավետության վերլուծություն ու գնահատումը։ Հայրենական արդյունաբերության արագ զարգացման կարևոր խնդիր է դիտվում մի քանի խոշոր արդյունաբերական խմբերի ստեղծումը (յուրաքանչյուրում միավորելով 15-20 խոշոր և միջին ձեռնարկություններ)։ Ըստ Ադոնցի, այդպիսի միավորումները, հետագայում ունենալով նաև սեփական բանկերը և առևտրական ընկերությունները, հնարավորություն կտան յուրացնելու արտաքին շուկաները, կրճատելու ներգրաված կապիտալի ընդհանուր և առևտրատրանսպորտային ծախքերը, կտրուկ բարձրացնելու արտադրության արդյունավետությունը։  “Главные рынки Армянской промышленности и основные направления структурных преобразований” աշխատության մեջ Ադոնցն անդրադարձ է կատարում  արդյունաբերության ռազմավարական կառավարման խնդիրներին, մեծ տեղ հատկացնելով կազմակերպչական վերափոխությունների բնույթին, արդյունաբերական ձեռնարկությունների շահութաբերությանն ու արդյունավետությանը։

## Մատենագիտություն
* Հայաստանի անցումային տնտեսությունը։ (Տնտ. և գործն. հարցեր) / Միհրան Գևորգյան, Արթուր Թամազյան; Մասնագիտ. խմբ.՝ Կ. Ադոնց. - Երևան։ Ա. հ, 1997. - 50 էջ
* Адонц, Карен Владикович: Главные рынки армянской промышленности и основные направления структурных преобразований / К.В. Адонц. - Ереван: Изд-во ИЭИ, 1998. - 168 с.
* Адонц, Карен Владикович: Повышение уровня интенсификации производства электротехнической промышленности Армении: диссертация ... кандидата экономических наук: 08.00.05. - Ереван, 1990. - 162 с.
* Адонц, Карен Владикович: Проблемы стратегического развития промышленности РА в переходном периоде: Автореферат диссертации на соискание ученой степени доктора экономических наук по специальности: Ը.00.02 - «Экономика, управление хозяйством и его отраслями» ՀՀ Արդյունաբերության ռազմավարական զարգացման հիմնախնդիրները անցումային շրջանում . Սեղմագիր ‐ Ը.00.02 ‐ «Տնտեսության, նրա ճյուղերի տնտեսագիտություն և կառավարում» մասնագիտությամբ տնտեսագիտության դոկտորի գիտական աստիճանի հայցման ատենախոսության / К.В.Адонц. - Ереван, 1998. - 44 с.
* Адонц, Карен Владикович: Стратегическое управление в промышленности: (Промышленность Армении - перспективы развития) / К.В. Адонц. - Ереван: Изд-во ИЭИ, 1997. - 234 с.
* Адонц, Карен Владикович: Экономический рост и инвестиционная политика: (Вопросы стимулирования инвестиционной активности в прмышленности) / К.В. Адонц; Науч. ред. М.А. Геворкян. - Ереван: ИЭИ 1998. - 40 с.

## Ծանոթագրություններ

## Արտաքին հղումներ
* Կարեն Ադոնց. Հայաստանի տնտեսական զարգացման հնարավորությունները - Socioscope
* "ՀՈԳԵՎՈՐ  ՀԱՅԱՍՏԱՆ" Խորհրդաժողով
* Կարեն Ադոնց. Հայաստանի տնտեսությունը ոչ ոքի հետաքրքիր չէ
* ՀՀ արտաքին պարտքը ծախսվում է գործող ոլորտների գոյատևումն ապահովելու համար. նոր շուկաներ չեն ձևավորվում, ինչը կհանգեցնի երկրի հուսալիության նվազմանն ու տնտեսության անկմանը. Կարեն Ադոնց

Կատեգորիա:Տնտեսագետներ
Կատեգորիա:Հայ տնտեսագետներ